b'\n_START_ARTICLE_\nAleksei \xc5\xa0ved\n_START_SECTION_\nSeurajoukkueet\n_START_PARAGRAPH_\n\xc5\xa0ved aloitti koripallon Lenwilin juniorijoukkueissa, Pietarissa. H\xc3\xa4n siirtyi TsSKA Moskovaan vuonna 2005, jonka lis\xc3\xa4ksi h\xc3\xa4n pelasi alemmalla sarjatasolla TsSKA Trintan joukkueessa. TsSKA Moskovan edustusjoukkueessa \xc5\xa0ved debytoi kaudella 2006\xe2\x80\x932007. Loppukaudesta h\xc3\xa4n pelasi otteluita my\xc3\xb6s Himkiss\xc3\xa4. Kaudet 2007\xe2\x80\x932009 \xc5\xa0ved pelasi TsSKA Moskovassa, mink\xc3\xa4 lis\xc3\xa4ksi h\xc3\xa4n pelasi alemmalla sarjatasolla my\xc3\xb6s Trintan joukkueessa. Kaudeksi 2009\xe2\x80\x932010 h\xc3\xa4net vuokrattiin Dynamo Moskovaan, jossa h\xc3\xa4n teki 10,3 pistett\xc3\xa4 ottelua kohden superliigassa. Vuonna 2010 \xc5\xa0ved palasi Moskovaan._NEWLINE_Hein\xc3\xa4kuussa 2012 \xc5\xa0ved teki kolmivuotisen ja kymmenen miljoonan dollarin arvoisen sopimuksen NBA:ssa pelaavan Minnesota Timberwolvesin kanssa._NEWLINE_Hein\xc3\xa4kuussa 2015 \xc5\xa0ved siirtyi takaisin Ven\xc3\xa4j\xc3\xa4lle, Himki BK:hon, oltuaan tyytym\xc3\xa4t\xc3\xb6n NBA:sta saamiinsa tarjouksiin. H\xc3\xa4n on sopimuksensa my\xc3\xb6t\xc3\xa4 Euroopassa eniten ansaitsevia koripalloilijoita.\n_START_SECTION_\nMaajoukkue\n_START_PARAGRAPH_\nMaajoukkuetasolla \xc5\xa0ved pelasi maansa juniorimaajoukkueissa ja edusti maataan nuorten EM-kilpailuissa. Ensimm\xc3\xa4iset aikuisten arvokisansa h\xc3\xa4n pelasi vuonna 2011, jolloin Ven\xc3\xa4j\xc3\xa4 osallistui EM-kilpailuihin. \xc5\xa0ved teki kisoissa 8,5 pistett\xc3\xa4 ja antoi 3,1 sy\xc3\xb6tt\xc3\xb6\xc3\xa4 ottelua kohden. Vuoden 2015 EM-kilpailuihin \xc5\xa0ved ei osallistunut selk\xc3\xa4vamman takia.'